
MEASÚNÚ BUISÉADACH
chuig an gCoiste um Shaoirsí Sibhialta, um Cheartas agus um Ghnóthaí Baile ar an togra le haghaidh rialachán ó Pharlaimint na hEorpa agus ón gComhairle lena mbunaítear an tacaíocht ón Aontas don tslándáil inmheánach le haghaidh na tréimhse ó 2028 go 2034
(COM(2025)0542 – C10‑0178/2025 – 2025/0542(COD))
<Intro>Tá measúnú buiséadach ar an togra déanta ag an gCoiste um Buiséid, de bhun Riail 58, inar thángthas ar an tátal seo a leanas:</Intro>
Tá an Coiste um Buiséid,
A.	de bhrí go bhfuil sé mar aidhm leis an togra ardleibhéal slándála a áirithiú san Aontas, go háirithe trí choireacht thromchúiseach agus eagraithe a chosc agus a chomhrac, ar líne agus as líne araon, trí chomhar oibríochtúil i bhforfheidhmiú an dlí a threisiú agus trí mhalartú faisnéise i measc gníomhaithe ábhartha a éascú, chomh maith; de bhrí go dtugtar isteach leis an togra cuspóir nua maidir le feabhas a chur ar athléimneacht eintiteas criticiúil i gcoinne gníomhartha naimhdeacha agus teagmhais, rioscaí agus géarchéimeanna a bhaineann leis an tslándáil a bhainistiú, a eascraíonn as bagairtí traidisiúnta agus hibrideacha ar shlándáil inmheánach an Aontais;
B.	de bhrí go dtógfadh an cistiú don togra ón rialachán atá beartaithe lena mbunaítear an Ciste Eorpach um chomhtháthú eacnamaíoch, sóisialta agus críochach, um thalmhaíocht agus ceantair thuaithe, um iascach agus gnóthaí muirí, um rathúnas agus um slándáil le haghaidh na tréimhse 2028-2034 (‘Rialachán CNR’); de bhrí go dtiocfadh an togra faoin gcreat cistiúcháin céanna leis an dá Rialachán Gnóthaí Baile eile atá beartaithe[footnoteRef:2],[footnoteRef:3]; [2:  COM(2025)0541.]  [3:  COM(2025)0540.] 

C.	de bhrí go léiríonn imeachtaí geopholaitiúla a tharla le déanaí gur léir gur gá dlús a chur le hinfheistíochtaí sa chomhrac i gcoinne na sceimhlitheoireachta, na mbagairtí hibrideacha agus an radacaithe agus feabhas a chur ar an gcomhar idir gníomhaireachtaí forfheidhmithe dlí, chun freagairt níos comhordaithe ar bhagairtí leanúnacha ar shlándáil inmheánach an Aontais a áirithiú;
D.	de bhrí go bhfuil an togra chun méadú suntasach a chur ar an leithdháileadh don chlár i gcomhréir le hábhair imní agus ionchais dhlisteanacha shaoránaigh an Aontais maidir le slándáil fheabhsaithe;
E.	de bhrí, i gcomhréir leis an Rialachán CNR atá beartaithe, gurb ionann an t-imchlúdach airgeadais do na trí Rialachán um Ghnóthaí Baile atá beartaithe agus íosmhéid imfhálaithe; de bhrí go bhféadfaidh na Ballstáit cuid de na méideanna táscacha a leagtar amach i ngach ceann de na trí Rialachán atá beartaithe a ath-leithdháileadh chun a gcuspóirí a chur chun feidhme, ar choinníoll go dtugtar aghaidh ar na cuspóirí uile ar bhealach comhréireach;
F.	de bhrí nach bhforáiltear le Rialachán CNR atá beartaithe ach do dhá líne bhuiséid lena gcumasctar na trí Rialachán um Ghnóthaí Baile, ceann amháin le haghaidh caiteachas oibríochtúil faoi na pleananna comhpháirtíochta náisiúnta agus réigiúnaí agus ceann amháin faoi Shaoráid AE, i gcomparáid leis an gclárthréimhse 2021-2027 ina raibh línte buiséid iomadúla ag an gCiste Slándála Inmheánaí;
1.	á mheas gur cheart imchlúdach an chláir a mhéadú ó EUR 6 843 331 500 i bpraghsanna reatha (EUR 6.1 billiún i bpraghsanna tairiseacha) go EUR 7 607 623 000 i bpraghsanna reatha agus EUR 6 800 000 000 i bpraghsanna 2025 chun a chuspóirí a chomhlíonadh agus chun a chur ar chumas na mBallstát déileáil go héifeachtach leis na bagairtí méadaitheacha ar shlándáil inmheánach an Aontais;
2.	á mheas nach mór acmhainní leordhóthanacha, lena n-áirítear acmhainní daonna, teicniúla agus TF, a bheith ar fáil ón tús agus le linn chlárthréimhse iomlán CAI 2028-2034 chun cur chun feidhme éifeachtach na tacaíochta ón Aontas don tslándáil inmheánach a áirithiú; á chur i bhfáth a thábhachtaí atá sé a áirithiú go n-úsáidfear acmhainní an Aontais go héifeachtúil agus go comhréireach, agus rómhaorlathas nach bhfuil gá leis á chosc;
3.	á chur i bhfáth go bhfuil gá le cistiú leormhaith agus intuartha ón Aontas chun an choireacht eagraithe a chomhrac, lena n-áirítear gáinneáil ar dhrugaí, gáinneáil ar dhaoine agus sreafaí aindleathacha airgeadais; á iarraidh go dtabharfaí tacaíocht leordhóthanach faoin gcéad CAI eile do Europol, Eurojust, Gníomhaireacht Drugaí an Aontais Eorpaigh, Gníomhaireacht an Aontais Eorpaigh um Oiliúint i bhForfheidhmiú an Dlí, an Oifig Eorpach Frith-Chalaoise, Údarás an Aontais Eorpaigh um Chomhrac an Sciúrtha Airgid agus Mhaoiniú na Sceimhlitheoireachta agus Oifig an Ionchúisitheora Phoiblí Eorpaigh, i gcomhréir lena sainorduithe, chun comhar oibríochtúil agus acmhainneacht forfheidhmithe a neartú;
4.	á chur in iúl gur saoth léi nach ann do mhiondealú ar an mbuiséad le haghaidh tacaíocht ón Aontas don tslándáil inmheánach; ag tabhairt dá haire go dtabharfadh sé sin saoirse mhór don Choimisiún chun tosaíochtaí caiteachais a athrú agus cinntí a dhéanamh ina dtaobh le linn cur chun feidhme; á chur i bhfáth nár cheart go rachadh simpliú agus solúbthacht chun dochair don trédhearcacht agus d’fhormhaoirseacht ag an údarás buiséadach; á mholadh, dá bhrí sin, go n-áireofaí sa bhunghníomh fo-imchlúdaigh le haghaidh na gcuspóirí sonracha uile;
[bookmark: _Hlk225507797]5.	á mheas go bhfuil gá le méid áirithe solúbthachta i leithdháileadh an chistithe idir cuspóirí gnóthaí baile; á chur i bhfios go láidir, áfach, nach mór an tsolúbthacht sin a theorannú chun intuarthacht ex ante leordhóthanach a áirithiú maidir leis an leibhéal iarbhír cistiúcháin arna leithdháileadh ar gach cuspóir, rud a chuirfidh ar chumas tairbhithe na cistí a chur chun feidhme go cuí; á mheas, maidir leis an tsolúbthacht mhéadaithe dá bhforáiltear i Rialachán CNR atá beartaithe, lena gceadaítear do na Ballstáit méideanna a ath-leithdháileadh, agus a bpleananna tosaigh á gcur isteach acu nó le linn a gcur chun feidhme, idir na trí imchlúdach Gnóthaí Baile gan gá le bonn cirt a thabhairt, go mbeadh an baol ann nach mbeadh ath-leithdháiltí bunaithe ar chritéir oibiachtúla; á chur i bhfáth, ina leith sin, gur gá cistiú cobhsaí, leordhóthanach a áirithiú do thacaíocht an Aontais don tslándáil inmheánach, agus sainchumais slándála náisiúnta na mBallstát agus prionsabal na coimhdeachta á n-urramú ina n-iomláine, chun gur féidir cuspóirí an chláir a shaothrú agus ionchais na saoránach a bhaint amach;
6.	á chur in iúl gur cúis buartha di nach bhfuil critéir shoiléire ann maidir leis an méid a mheasfadh an Coimisiún a bheith ina leibhéal leormhaithe nó leordhóthanacha d’acmhainní a bheadh le leithdháileadh ar an imirce, ar bhainistiú teorainneacha agus ar an tslándáil inmheánach chun na cuspóirí uile i réimse na nGnóthaí Baile a bhaint amach, mar a thug Cúirt Iniúchóirí na hEorpa chun suntais i dTuairim 09/2026 uaithi;
7.	á mheabhrú go mbunófar an cistiú breise foriomlán a leithdháilfear ar ghníomhaíochtaí Gnóthaí Baile trí Shaoráid AE, lena n-áirítear ar thacaíocht an Aontais don tslándáil inmheánach, faoi chuimsiú an nós imeachta bhuiséadaigh bhliantúil agus lánurraim á tabhairt do shainphribhléidí an údaráis bhuiséadaigh; á chur in iúl gur cúis bhuartha di, áfach, gurb é an Coimisiún amháin a chinneann leithdháileadh an chistithe ó Shaoráid AE ina dhiaidh sin idir na trí chiste Gnóthaí Baile agus ar fud na mBallstát trína chláir oibre; á mheas go gcuireann sé sin teorainn éifeachtach le ról na Parlaiminte maidir le figiúr comhiomlán a fhormheas gan aon tionchar a bheith aige ar thosaíochtaí caiteachais iarbhír; á iarraidh go mbeadh critéir shoiléire leithdháilte, trédhearcacht fheabhsaithe agus rannpháirtíocht pharlaiminteach ann le linn an phróisis cinnteoireachta ina iomláine;
8.	á chur in iúl gur saoth léi nach bhfuil ainmníocht bhuiséadach tháscach sách mionsonraithe ann, de réir mar a mholtar sa Ráiteas Reachtach Airgeadais agus Digiteach (LFDS); á mheas go gcuirfidh sé sin bac ar chumas an údaráis bhuiséadaigh tosaíochtaí beartais a stiúradh go beacht sa nós imeachta buiséadach bliantúil; á chur in iúl gur cúis bhuartha di go méadódh ollstruchtúr buiséadach ró-chomhiomlánaithe lánrogha an Choimisiúin maidir le hacmhainní a aistriú agus a ath-leithdháileadh gan cinneadh ón údarás buiséadach, agus go gcuirfeadh sé teorainn mhór le formhaoirseacht pharlaiminteach; á mholadh, dá bhrí sin, go mbeadh ainmníocht níos mionsonraithe ann lena léireofar go cuí tacaíocht an Aontais do chuspóirí agus do struchtúr na slándála inmheánaí agus lena bhfeabhsófar trédhearcacht, cuntasacht agus rialú parlaiminteach;
9.	á mheabhrú nach mór an ainmníocht bhuiséadach a bhunú i gcomhréir le hAirteagal 47(2) den Rialachán Airgeadais[footnoteRef:4], lena bhforáiltear nach mór gach teideal a bheith comhfhreagrach do réimse beartais agus go mbeadh gach caibidil comhfhreagrach, mar riail, do chlár nó do ghníomhaíocht, i gcomhréir le prionsabail na sonraíochta, na bainistíochta fónta airgeadais agus na trédhearcachta; á mholadh go leasódh an Coiste um Shaoirsí Sibhialta, um Cheartas agus um Ghnóthaí Baile an togra chun iarscríbhinn a chur san áireamh lena saineofar ainmníocht an chláir; á áitiú gur dlúthchuid de sheasamh caibidlíochta na Parlaiminte í an ainmníocht bhuiséadach agus nach mór í a phlé le linn caibidlíocht idirinstitiúideach; á mheas, ina leith sin, nach mór ráiteas reachtach athbhreithnithe airgeadais agus digiteach a bheith mar chuid den chomhaontú polaitiúil críochnaitheach;  [4:  Rialachán (AE, Euratom) 2024/2509 ó Pharlaimint na hEorpa agus ón gComhairle an 23 Meán Fómhair 2024 maidir leis na rialacha airgeadais is infheidhme maidir le buiséad ginearálta an Aontais (IO L, 2024/2509, ELI: http://data.europa.eu/eli/reg/2024/2509/oj).] 

10.	á áitiú gur coinníoll riachtanach í reachtaíocht atá sách mionsonraithe agus fónta, lena mbaineann leibhéal iomchuí rialachais, le haghaidh cinnteoireacht bhuiséadach chuí agus formhaoirseacht pharlaiminteach leormhaith le linn chur chun feidhme an bhuiséid; á mholadh go dtabharfaí isteach forálacha chun go neartófaí an rialú maidir leis an gcaoi a ndéantar an buiséad a shlógadh agus a chaitheamh; á mheas nach féidir an ‘meicníocht stiúrtha’, mar a thugtar air, a chur in ionad chumhachtaí reachtacha agus buiséadacha na Parlaiminte ar bhealach ar bith, agus nach féidir í a shamhlú gan struchtúr fónta rialachais lena n-áirithítear feidhmiú éifeachtach na gcumhachtaí sin;
11.	á chreidiúint nach mór na roghanna substainteacha beartais uile a chinneadh i reachtaíocht ábhartha an bhunghnímh, agus lánurraim á tabhairt do shainphribhléidí na Parlaiminte mar chomhreachtóir agus mar bhrainse amháin d’údarás buiséadach an Aontais;
12.	ag cur sonrú sa chomhlántacht atá molta idir an clár agus cistí eile Gnóthaí Baile, chomh maith le cláir eile amhail an Eoraip Dhomhanda; á chur i bhfáth nár cheart go rachadh comhlántacht fheabhsaithe idir ionstraimí chun dochair d’inrianaitheacht caiteachais ná do shainchumais an údaráis bhuiséadaigh; á chur i bhfios go láidir nach mór rannchuidiú thacaíocht an Aontais don tslándáil inmheánach le hoibríochtaí arna maoiniú go comhpháirteach le hionstraimí eile a bheith inaitheanta go sainráite ag gach céim den timthriall buiséadach; á chur i bhfáth, ina leith sin, nach mór aon ranníocaíocht dá leithéid a léiriú go cuí i ráiteas feidhmíochta an chláir maidir le tacaíocht an Aontais don tslándáil inmheánach; á áitiú go gcoinneodh an t-údarás buiséadach smacht iomlán ar an gcaoi a ndéantar acmhainní a chomhcheangal ar fud na n-ionstraimí agus ar rannchuidiú éifeachtach gach cláir le tosaíochtaí an Aontais, go sonrach trí ainmníocht bhuiséadach mhionsonraithe; á chur i bhfáth nár cheart castacht dhíréireach do na tairbhithe a bheith mar thoradh ar chomhlántacht fheabhsaithe idir cláir; á iarraidh go mbeadh cistiú ón Aontas níos soiléire, níos inrochtana agus níos comhleanúnaí chun glacadh a éascú agus chun tionchar na n-infheistíochtaí a uasmhéadú;
[bookmark: _Hlk231311103]13.	ag meabhrú an togra le haghaidh rialachán maidir le creat rianaithe caiteachais agus feidhmíochta buiséid agus rialacha cothrománacha eile a bhunú do chláir agus do ghníomhaíochtaí an Aontais (an ‘rialachán feidhmíochta’), lena mbunaítear liosta cuíchóirithe aonair le haghaidh táscairí feidhmíochta agus forálacha faireacháin agus meastóireachta, a bhfuil cuid acu ábhartha do thacaíocht an Aontais don tslándáil inmheánach; á chur i bhfios go láidir gur gá aon athrú ar an ollstruchtúr, ar chuspóirí agus ar ghníomhaíochtaí incháilithe faoin gclár a léiriú go hiomchuí in Iarscríbhinn I den rialachán feidhmíochta, mar chuid den phróiseas chun an rialachán sin a leasú agus a chaibidliú; á chur i bhfios, cé gur féidir le reachtaíocht earnála an rialachán feidhmíochta a fhorlíonadh, i gcás meastóireachtaí ar chláir mar shampla, gur cheart go leanfadh sé de bheith comhsheasmhach le forálacha an rialacháin sin;
14.	á chur i bhfáth, thairis sin, nach mór creataí láidre rialaithe agus iniúchóireachta a bhunú chun leasanna airgeadais an Aontais a chosaint, go háirithe ar chalaois, i measc na gcistí, na gclár agus na n-ionstraimí airgeadais go léir den CAI a bheidh ann sa todhchaí.



15.	á iarraidh ar an gcoiste ceannais a leasuithe a chomhordú ionas go mbeidh siad go hiomlán comhsheasmhach leis na leasuithe a glacadh ar Rialachán CNR atá beartaithe; á athdhearbhú, ina leith, gur gá creat cur chun feidhme cothrománach agus rialacha maidir le beartais a áirítear faoi Rialachán CNR atá beartaithe a choinneáil ar bun chun comhleanúnachas a áirithiú agus ilroinnt a sheachaint.

LEASUITHE
Mar chuid dá mheasúnú buiséadach, cuireann an Coiste um Buiséid na leasuithe seo a leanas ar an togra i láthair freisin:
[bookmark: restart]<RepeatBlock-Amend><Amend>Leasú		<NumAm>1</NumAm>
<DocAmend>Togra le haghaidh rialacháin</DocAmend>
<Article>Aithris 12 a (nua)</Article>
	

	Téacs arna mholadh ag an gCoimisiún
	Leasú

	
	(12a)	Níor cheart inrianaitheacht caiteachais ná sainphribhléidí an údaráis bhuiséadaigh a bheith thíos leis an gcomhlántacht idir tacaíocht an Aontais don tslándáil inmheánach agus ionstraimí eile de chuid an Aontais. Ba cheart rannchuidiú an chláir le gníomhaíochtaí arna gcistiú go comhpháirteach a bheith in-sainaitheanta go sainráite ag gach céim den timthriall buiséadach agus ba cheart é a léiriú go cuí sa Ráiteas ar Fheidhmíocht an Chláir.


</Amend>
<Amend>Leasú		<NumAm>2</NumAm>
<DocAmend>Togra le haghaidh rialacháin</DocAmend>
<Article>Aithris 18 a (nua)</Article>
	

	Téacs arna mholadh ag an gCoimisiún
	Leasú

	
	(18a)	I gcomhréir le Rialachán (AE, Euratom) 2024/2509 (‘an Rialachán Airgeadais’), le cur chun feidhme an Chláir ba cheart lánurraim a thabhairt do na luachanna a chumhdaítear in Airteagal 2 den Chonradh ar an Aontas Eorpach agus do na cearta a aithnítear i gCairt um Chearta Bunúsacha an Aontais Eorpaigh.


</Amend>
<Amend>Leasú		<NumAm>3</NumAm>
<DocAmend>Togra le haghaidh rialacháin</DocAmend>
<Article>Aithris 18 b (nua)</Article>
	

	Téacs arna mholadh ag an gCoimisiún
	Leasú

	
	(18b)	Tá feidhm ag Rialachán (AE, Euratom) 2020/2092 maidir leis an gClár seo. Bunaítear leis, córas ginearálta coinníollachta chun buiséad an Aontais a chosaint i gcás sáraithe ar phrionsabail an smachta reachta sna Ballstáit.


</Amend>
<Amend>Leasú		<NumAm>4</NumAm>
<DocAmend>Togra le haghaidh rialacháin</DocAmend>
<Article>Aithris 20 a (nua)</Article>
	

	Téacs arna mholadh ag an gCoimisiún
	Leasú

	
	(20a)	Tá sé ríthábhachtach gur cheart go mbeadh forálacha an Rialacháin seo, chomh maith lena shocruithe rialachais fabhrach do chinnteoireacht chuí an údaráis bhuiséadaigh agus d’fhormhaoirseacht pharlaiminteach iomchuí. Go háirithe, i gcomhréir le hAirteagal 47(2) den Rialachán Airgeadais, ba cheart aon sonraíocht maidir le hollstruchtúr inmheánach thacaíocht an Aontais don tslándáil inmheánach a léiriú go cuí in ainmníocht an bhuiséid trí línte buiséid comhfhreagracha a thabhairt isteach.


</Amend>
<Amend>Leasú		<NumAm>5</NumAm>
<DocAmend>Togra le haghaidh rialacháin</DocAmend>
<Article>Aithris 20 b (nua)</Article>
	

	Téacs arna mholadh ag an gCoimisiún
	Leasú

	
	(20b)	Rinneadh measúnú ar impleachtaí an Rialacháin seo ar bhuiséad an Aontais+ i gcomhréir le hAirteagal 310(4) den Chonradh ar Fheidhmiú an Aontais Eorpaigh. Ba cheart acmhainní leordhóthanacha airgeadais agus daonna a leithdháileadh chun é a chur chun feidhme, agus tionchar a mhaoinithe ar chláir nó beartais eile de chuid an Aontais á chur san áireamh agus a chomhoiriúnacht leis an gcreat airgeadais ilbhliantúil, leis an gcóras acmhainní dílse agus leis an gcomhaontú idirinstitiúideach comhfhreagrach, chomh maith leis na prionsabail bhuiséadacha a leagtar síos i Rialachán (AE, Euratom) 2024/2509 ó Pharlaimint na hEorpa agus ón gComhairle á háirithiú1].

	
	____________________

	
	+ Pro memoria: Measúnú buiséadach ón gCoiste um Buiséid de chuid Pharlaimint na hEorpa an 15 Iúil 2026 ar an togra le haghaidh Rialachán ó Pharlaimint na hEorpa agus ón gComhairle lena mbunaítear an tacaíocht ón Aontas don tslándáil inmheánach le haghaidh na tréimhse ó 2028 go 2034 (COM((2025)0542).

	
	[1] Rialachán (AE, Euratom) 2024/2509 ó Pharlaimint na hEorpa agus ón gComhairle an 23 Meán Fómhair 2024 maidir leis na rialacha airgeadais is infheidhme maidir le buiséad ginearálta an Aontais (IO L, 2024/2509, 26.9.2024, ELI: http://data.europa.eu/eli/reg/2024/2509/oj).


</Amend>
<Amend>Leasú		<NumAm>6</NumAm>
<DocAmend>Togra le haghaidh rialacháin</DocAmend>
<Article>Airteagal 4 – mír 1</Article>
	

	Téacs arna mholadh ag an gCoimisiún
	Leasú

	Tá an t-imchlúdach airgeadais táscach do chur chun feidhme na gcuspóirí a leagtar amach in Airteagal 3 le haghaidh na tréimhse 2028 go 2034 socraithe ag EUR 6 843 331 500 i bpraghsanna reatha.

	Tá imchlúdach an chláir le haghaidh chur chun feidhme na gcuspóirí a leagtar amach in Airteagal 3 don tréimhse ó 2028 go 2034 socraithe ag EUR 7 607 623 000 i bpraghsanna reatha agus EUR 6 800 000 000 i bpraghsanna 2025.


</Amend>
</RepeatBlock-Amend>

<FootprintIntro>Dearbhaíonn an rapóirtéir don mheasúnú buiséadach, faoina fhreagracht eisiach, nár chuir sé san áireamh ina mheasúnú buiséadach aon ionchur ó ionadaithe leasa a thagann faoi raon feidhme an Chomhaontaithe Idirinstitiúidigh maidir le clár trédhearcachta sainordaitheach[footnoteRef:5], ná ó ionadaithe údarás poiblí tríú tíortha, lena n-áirítear a misin taidhleoireachta agus a n-ambasáidí, atá le liostú san Iarscríbhinn seo de bhun Airteagal 8 d’Iarscríbhinn I a ghabhann leis na Rialacha Nós Imeachta.</FootprintIntro> [5:  Comhaontú Idirinstitiúideach an 20 Bealtaine 2021 idir Parlaimint na hEorpa, Comhairle an Aontais Eorpaigh agus an Coimisiún Eorpach maidir le clár trédhearcachta sainordaitheach (IO L 207, 11.6.2021, lch. 1, ELI: http://data.europa.eu/eli/agree_interinstit/2021/611/oj).] 

